Греъм Дейвис
Rough Guide

Превод от английски: Елена Алексиева, 2002

chitanka.info

Случва се неизбежно,

както водата намира своето ниво:

всеки път като отворя книга за пътешествия,

отплавам покрай столици, забележителности

и се гмурвам право в задните улички на показалеца,

за да открия, че във Франция аз съм бретонец,

в Нова Зеландия — маор,

във САЩ — зависи в коя част —

навахо, кейджън или чернокож.

Аз съм Странстващия Уелсец.

Аз съм навсякъде евреин.

Освен, разбира се, в Израел.

Там съм палестинец.

Знам, че е някакъв комплекс,

който ме кара да човъркам тази рана във душата си.

Понякога се чудя какво би станало,

ако ида по тези места

и просто им се наслаждавам.

Но не, докато странствам из континентите

в пътеводителите,

която и глава да ми е крайна цел,

като пристигна, въпросът винаги е същият:

„Хубав град. А къде е гетото?“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.